**VZOREC EVIDENCE DEJAVNOSTI OBDELAVE ZA OBDELOVALCE**

***Obvezno preberite!***

* *Obdelovalec pomeni fizično ali pravno osebo, javni organ, agencijo ali drugo telo, ki obdeluje osebne podatke v imenu upravljavca.* ***Upravljavec*** *torej kot naročnik storitve* ***najeme obdelovalca*** *(zunanjega izvajalca), obdelovalec pa ima lahko svoje pod-obdelovalce pod pogoji iz Uredbe. Vse potrebne informacije o* ***pogodbeni obdelavi osebnih podatkov*** *najdete na spletni strani:*
  + [*https://www.ip-rs.si/zakonodaja/reforma-evropskega-zakonodajnega-okvira-za-varstvo-osebnih-podatkov/kljucna-podrocja-uredbe/pogodbena-obdelava/*](https://www.ip-rs.si/zakonodaja/reforma-evropskega-zakonodajnega-okvira-za-varstvo-osebnih-podatkov/kljucna-podrocja-uredbe/pogodbena-obdelava/)
* *Pred uporabo vzorca se podrobno seznanite z dolžnostmi zavezancev glede* ***evidentiranja dejavnosti obdelave****. Vse potrebne informacije najdete na spletni strani:*
  + [*https://www.ip-rs.si/zakonodaja/reforma-evropskega-zakonodajnega-okvira-za-varstvo-osebnih-podatkov/kljucna-podrocja-uredbe/evidenca-dejavnosti-obdelave/*](https://www.ip-rs.si/zakonodaja/reforma-evropskega-zakonodajnega-okvira-za-varstvo-osebnih-podatkov/kljucna-podrocja-uredbe/evidenca-dejavnosti-obdelave/)
* *Vzorec* **ni predpisan** *in je zgolj v pomoč zavezancem. Podani primeri ne predstavljajo nujno dejanskega stanja in so zgolj informativne narave.*
* *Za vsako zbirko osebnih podatkov pripravite njen »opis«, t.j. evidenco dejavnosti obdelave, ki je lahko tudi v elektronski obliki.*

1. **Podatki o zavezancu**

|  |  |
| --- | --- |
| **Naziv ali ime** | *npr. Računovodski servis d.o.o.* |
| **Naslov** | *npr. Zaloška cesta 59, 1000 Ljubljana* |
| **Elektronska pošta** | *npr. nas.enaslov@podjetje.si* |
| **Telefon** | *npr. 01 230 97 30* |

**Podatki o pooblaščeni osebi za varstvo osebnih podatkov, če je imenovana**

|  |  |
| --- | --- |
| **Ime in priimek** | *Nasvet: Več informacij o dolžnosti imenovanja pooblaščenih oseb najdete na spletni stran Informacijskega pooblaščenca[[1]](#footnote-1).* |
| **Delovno mesto** |  |
| **Elektronski naslov** |  |
| **Telefon** |  |

1. **Podatki o vseh upravljavcih in obdelovalcih, v imenu katerih delujemo**

|  |  |  |
| --- | --- | --- |
| **Naziv ali ime in kontaktni podatki vseh upravljavcev, v imenu katerega deluje obdelovalec** | *Nasvet: Svoje zbirke morate popisati tudi obdelovalci, torej organizacije, ki delujete v imenu in za račun drugih oz. jim nudite svoje storitve obdelave osebnih podatkov (npr. računovodski servisi, IT storitve, zunanji klicni centri. storitve hrambe podatkov itd.). V tem primeru morate navesti, za katere upravljavce ali obdelovalce vse opravljate storitve, t.j.* ***za katere naročnike.*** *Navesti morate njihove nazive in kontaktne podatke, ter podatke o pooblaščeni osebi in predstavniku, če obstajata.*  *Za vsakega vašega »naročnika« izpolnite svojo tabelo pod to točko.*  *Če je število naročnikov (upravljavcev) veliko in se pogosto spreminja, zadostuje jasna referenca na mesto, kjer so razvidni zahtevani podatki (npr. ustrezna informacijska rešitev).* | |
| **Naslov** |  | |
| **Elektronska pošta** |  | |
| **Telefon** |  | |
| Ime in kontaktni podatki pooblaščene osebe za varstvo osebnih podatkov, če je imenovana | *Nasvet: Vaši naročniki storitev naj vam sporočijo, ali so imenovali pooblaščeno osebo ter njene kontaktne podatke. Te informacije so lahko zapisane tudi v pogodbi, s katero upravljavec najame storitve obdelovalca.* | |
| Ime ali naziv in kontaktni podatki predstavnika upravljavca ali obdelovalca, če obstaja | *Nasvet: Pred vnosom podatkov preverite določbe uredbe glede predstavnikov (27. člen). Predstavnike so pod pogoji iz tega člena dolžni imenovati upravljavci ali obdelovalci, ki nimajo sedeža v EU.* | |
| **Vrste obdelave, ki jih izvajamo v imenu posameznega upravljavca** | *Nasvet: Kot vrste obdelave bi lahko šteli npr. obračun plač, vodenje ocen otrok v šolah, arhiviranje podatkov, izvajanje videonadzora itd. Za istega naročnika lahko izvajate več vrst obdelav.* | |
| **Informacije o prenosih osebnih podatkov v tretjo državo ali mednarodno organizacijo** | | *Nasvet: Podrobno preverite, ali se osebni podatki iz zbirke prenašajo v tretje države (t.j. države izven EU) ali mednarodne organizacije (npr. Združeni narodi). Navedite ime tretjih držav ali mednarodnih organizacij, v primeru tretjih držav priporočljivo tudi nazive podjetij ali organizacij, ki jim prenašate osebne podatke. Posebej preverite vaše dolžnosti, če gre za prenos iz registra, ki je namenjen zagotavljanju informacij javnosti (1e in 2c odstavek člena 3 Uredbe).*  *Primeri, ko gre za prenos v tretje države:*   * *uporaba storitve računalništva v oblaku za hrambo podatkov, če se podatki hranijo izven EU,* * *podjetje ZDA vam kot ponudniku oglaševanja zagotavlja storitev razpošiljanja e-novic na naslove posameznikov pri vaših naročnikih.* |
| **Splošen opis varovanja zbirke osebnih podatkov** | | *Nasvet: Opišite tehnične in organizacije postopke in ukrepe, ki jih uporabljate za varnost osebnih podatkov, torej za zaščite pred uničenjem, zlorabo, nepooblaščenim dostopom ipd. Če imate omenjene postopek in ukrepe urejene v internem aktu zadostuje jasna referenca ali povezava na zadevni interni akt.*  *Primer: Med možne tehnične in organizacijske ukrepe sodijo npr.:*  *Določbe glede organizacijskih ukrepov, kot so:*   * *Pravila glede dodeljevanja, spreminjanja in uporabe gesel,* * *politika čiste mize in čistega zaslona,* * *določbe glede ažurnega vzdrževanja seznama (pogodbenih) obdelovalcev,* * *določbe glede ustreznega uničevanja papirnate dokumentacije,* * *določbe glede ustreznega ravnanja s prenosnimi nosilci podatkov,* * *določbe o obveznem rednem preverjanju varnostnih politik itd.*   *Določbe glede tehničnih ukrepov, kot so:*   * *pravila glede posodabljanja protivirusne opreme,* * *določbe glede varnostnega kopiranja podatkov* * *fizično in tehnično varovanje prostorov ter varovanje pred vplivi okolja itd.*   *Splošen opis pomeni, da v evidenci dejavnosti ni treba navajati konkretnih specifikacije tehnične opreme (npr. model in tip požarnega zidu ipd.).* |
| **\*Pravna podlaga za obdelavo osebnih podatkov *(neobvezno)*** | | *Nasvet: Razmislek o ustrezni pravni podlagi (6. člen Splošne uredbe), je zelo priporočljiv, čeprav ta podatek ni obvezen po 30. členu Splošne uredbe.* |

Datum: ............................

1. [*https://www.ip-rs.si/zakonodaja/reforma-evropskega-zakonodajnega-okvira-za-varstvo-osebnih-podatkov/kljucna-podrocja-uredbe/pooblascena-oseba-za-varstvo-podatkov/*](https://www.ip-rs.si/zakonodaja/reforma-evropskega-zakonodajnega-okvira-za-varstvo-osebnih-podatkov/kljucna-podrocja-uredbe/pooblascena-oseba-za-varstvo-podatkov/) [↑](#footnote-ref-1)